DTAC ส่องกำไรหลัก Q4/58 เพิ่มขึ้นแนะนำถือราคาพื้นฐานใหม่ 63 บาท
DTAC คาดกำไรหลักไตรมาส 4/58 เป็น 1.6 พันล้านบาท เพิ่มขึ้น 25% เทียบไตรมาสก่อนหน้าแต่ยังลดลง 15% เทียบ เทียบช่วงเดียวกันของปีก่อนสาเหตุที่ดีขึ้น เทียบไตรมาสก่อนหน้าอันเป็นไปตามปัจจัยฤดูกาล และขาดทุนจากการจำหน่ายโทรศัพท์น้อยลง ส่วนการที่ยังลดลง เทียบช่วงเดียวกันของปีก่อนเนื่องจากส่วนครองตลาดที่ลดลง อัตรากำไรจำหน่ายเครื่องโทรศัพท์ติดลบ รวมทั้งค่าเสื่อมราคา-ค่าตัดจำหน่ายเพิ่มขึ้น ตามการที่บริษัทไปขยายโครงข่ายในเชิงรุกสำหรับคลื่น 850 MHz ที่จะหมดอายุลงในปี 61
21 ต.ค. 2558

บล.ดีบีเอสฯ ระบุในบทวิเคราะห์ ( 21 ต.ค.) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC กำไรหลักไตรมาส 3/58 (ไม่นับกำไรอัตราแลกเปลี่ยน 356 ล้านบาท และกลับรายการเกี่ยวกับการดำเนินงานโครงข่าย 328 ล้านบาท) เป็น 1.3 พันล้านบาท  ออกมาดีกว่าที่เราคาดไว้ก่อนหน้า 14% ที่ 1.1 พันล้านบาท แต่ยังต่ำกว่าที่ตลาดคาดไว้ที่ 1.4 พันล้านบาทอยู่ 10% และถือว่าลดลงเทียบกับทั้ง เทียบช่วงเดียวกันของปีก่อนและ เทียบไตรมาสก่อนหน้าคือ 51% และ 20% ตามลำดับ รายการที่ดีกว่าคาดคือ รายได้อื่นซึ่งเกี่ยวกับค่าเช่า internet gateway เมื่อใส่รายการนี้เพิ่มในประมาณการปี 58 พบว่ากำไรหลักเพิ่มขึ้นได้อีก 1.5% เป็น 6.5 พันล้านบาท (-39% y-o-y)
คาดกำไรหลักไตรมาส 4/58 เป็น 1.6 พันล้านบาท เพิ่มขึ้น 25% เทียบไตรมาสก่อนหน้าแต่ยังลดลง 15% เทียบ เทียบช่วงเดียวกันของปีก่อนสาเหตุที่ดีขึ้น เทียบไตรมาสก่อนหน้าอันเป็นไปตามปัจจัยฤดูกาล และขาดทุนจากการจำหน่ายโทรศัพท์น้อยลง ส่วนการที่ยังลดลง เทียบช่วงเดียวกันของปีก่อนเนื่องจากส่วนครองตลาดที่ลดลง อัตรากำไรจำหน่ายเครื่องโทรศัพท์ติดลบ รวมทั้งค่าเสื่อมราคา-ค่าตัดจำหน่ายเพิ่มขึ้น ตามการที่บริษัทไปขยายโครงข่ายในเชิงรุกสำหรับคลื่น 850 MHz ที่จะหมดอายุลงในปี 61
ปรับลดคาดการณ์กำไรปี 59 ลง 4% เพื่อสะท้อนค่าตัดจำหน่ายที่เพิ่มขึ้นปีละ 1.3 พันล้านบาท เป็นเวลา 15 ปี จากการคาดการณ์ว่า DTAC จะชนะการประมูลใบอนุญาตคลื่น 900 MHz ในเดือน พ.ย.นี้ได้ ด้วยมูลค่า 20 พันล้านบาท แต่ได้รับการชดเชยบางส่วนจากสมมุติฐานเรื่องขาดทุนจากการจำหน่ายเครื่องโทรศัพท์ อัตรากำไรขั้นต้นเป็น -15% จากเดิมที่ -19% โดยรวมประมาณการเราต่ำกว่า consensus นั่นคือ กำไรหลักปี 58 ต่ำกว่า 11% เพราะให้รายได้ต่ำกว่า ส่วนปี 59 ต่ำกว่า consensus 9% ในเรื่องรายได้ที่น้อยกว่าเช่นกัน เราคาดว่ารายได้บริการปี 59 โตเพียง 1.8% สืบเนื่องจากการแข่งขันที่รุนแรงจาก TRUE ยังดำเนินต่อไป
คงคำแนะนำ ถือ ด้วยราคาพื้นฐานใหม่ 63.00 บาท ประเมินด้วย DCF (wacc 8.6%, terminal growth 2%) หลังสะท้อนผลกระทบการได้รับใบอนุญาตใหม่ 900 MHz รวมทั้งเงินลงทุนใน 3G/4G ที่เพิ่มขึ้น